paragraph_text: Nekropola u Donjim Breškama, lokalitet katoličko groblje je povijesno područje, srednjovjekovna nekropola stećaka u Donjim Breškama, na mjesnom katoličkom groblju u Donjim Breškama. Jedno je od više lokaliteta sa stećcima na području župe Breške. Narod stećke još naziva mramorovima, a u majevičkom kraju češće za stećke kaže da su to "mađarska groblja", podrazumijevajući velika starost i podrijetlo iz vremena kada su ovdje vladali Mađari. Na lokalitetu je do danas je sačuvano pet stećaka sandučaste i pločaste forme. Tri su utonula utonula i teško ih je identificirati. Na vidljivim površinama stećaka dobro su uočljivi motivi isklesanog križa i motiv sunca. Svim je stećcima svojstveno da su na njima prepoznatljivim ukrasi kojima su bili ukrašeni. Među ukrasima prevladava križ, zatim luk, spirala, sjekira, jabuka, sablja i više usporednih crta. Sa sigurnošću možemo tvrditi da su svi ovi stećci kršćanski nadgrobnici, jer su pretežito u sastavu kršćanskih grobalja i svjedoče o potrajnosti, odnosno neprekidnosti kršćanskog pokapana na grobljima gdje se nalaze. Natpisi koji prevladavaju su u duhu kršćanskih zaziva i molitava, a posebno prevladavaju motivi iz Novog Zavjeta, poput križa, kaleža, vinove loze (trs), grožđa.<ref>Župa Breške Mijo Franković: Stećci i nekropole na području župe Breške, 11. siječnja 2009. (pristupljeno 25. studenoga 2017.)<ref>Župa Breške Mijo Franković: Stećci u župi Breške, 17. studenoga 2010. (pristupljeno 25. studenoga 2017.)